Diesse

Diesse (malnova germanlingva nomo Tess) estis ĝis la 31-a de decembro 2009 komunumo de la distrikto La Neuveville kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 444 loĝantojn je la 31-a de decembro 2010.

 Geografio 
Diesse situas sur alteco de 838 m s.m. 3 kilometrojn norde de la Lago de Bielo sur la altebenaĵo de la Monto de Diesse (en germana lingvo Tessenberg), ĉe la suda flanko de la ĵurasa montoĉeno Chasseral, proksimume 10 kilometrojn okcidente de Bielo. La komunumo Diesse konsistas el la vilaĝo Diesse kaj la setlejoj Fin de Chenaux en oriento kaj La Croix en okcidento. La altebenaĵon de Diesse senakvigas la rojo La Douanne en sudo de la komunum.Fonto: Reta mapo 1:20000 de Swisstopo

La teritorio de la komunumo etendiĝas sur areo de 9,48 km², de kiuj 47,2% estas kovritaj de arbaro, 47,9% servas por agrikulturo kaj 4,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Diesse limas en okcidento kaj nordo al Nods, en oriento al Lamboing, kaj en sudo al Prêles.

 Trafiko 
Diesse situas flanke de la gravaj trafikvojoj ĉe la kantona vojo 1325 de Nods al Frinvillier. La plej proksima alveturejo al la svisa aŭtovojo A5 situas proksimume 5 kilometrojn sudokcidente de la komunumo apud La Neuveville. Per la poŝtaŭtolinio de Nods al La Neuveville la komunumo estas konektita al la publika transportreto.

 Historio 
La unua dokumenta mencio de Diesse datiĝas el la jaro 1178 jam sub la aktuala nomo Diesse. Dum mezepoko ĝis la Franca Revolucio de 1797 Diesse estis la ĉefloko de la Majorejo Tessenberg en la Prinsepiskoplando Bazelo. Ek de 1798 ĝis 1815 apartenis al Francio, unue al la departemento Mont-Terrible kaj poste al la departemento Haut-Rhin. Per la Viena Kongreso de 1815 ĝi estis atribuita al Kantono Berno kaj une atribuita al la distrikto Erlach kaj ek de 1846 al la distrikto La Neuveville, kiu en la jaro 2010 estis integrita al la administra distrikto Berna Ĵuraso.Fonto: Frédy Dubois: Diesse en Historia Leksikono de Svislando (2005-04-12)

 Notoj kaj referencoj 


 Eksteraj ligiloj 

 Oficiala retejo de la komunumo Diesse